****

Európska únia

Európsky fond regionálneho

rozvoja

**Metodický výklad CKO č. 2**

**Programové obdobie 2014 – 2020**

|  |  |
| --- | --- |
| **Vec:** | k postupu pri výzvach a vyzvaniach v nadväznosti na zákon č. 315/2016 Z. z. o registri partnerov verejného sektora a o zmene a doplnení niektorých zákonov |
| **Určené pre:** | Riadiace orgánySprostredkovateľské orgány |
| **Na vedomie:** | Certifikačný orgánOrgán audituGestori horizontálnych princípov |
| **Vydáva:** | Centrálny koordinačný orgánÚrad podpredsedu vlády Slovenskej republiky pre investície a informatizáciuv súlade s kapitolou 1.2, ods. 3, písm. c) Systému riadenia európskych štrukturálnych a investičných fondov |
| **Záväznosť:** | Metodický výklad má záväzný charakter v celom svojom rozsahu.Metodický výklad má záväzný charakter v celom svojom rozsahu.Metodický výklad má záväzný charakter v celom svojom rozsahu. |
| **Počet príloh:** | 000 |
| **Dátum vydania:** | 01.02.2017 |
| **Dátum účinnosti:** | 01.02.2017 09.08.2016 |
| **Schválil:** | JUDr. Denisa Žilákovágenerálna riaditeľka sekcie centrálny koordinačný orgán |

Obsah

[1 Úvod 1](#_Toc473721852)

[2 Definovanie podmienky poskytnutia príspevku v pripravovaných výzvach a vyzvaniach 2](#_Toc473721853)

[3 Definovanie podmienky poskytnutia príspevku vo vzťahu k vyhláseným výzvam a vyzvaniam 3](#_Toc473721854)

[4 Záverečné ustanovenia 4](#_Toc473721855)

1 Úvod

1. Metodický výklad upravuje postup poskytovateľa vo vzťahu k pripravovaným a zverejneným výzvam a vyzvaniam v nadväznosti na nadobudnutie účinnosti zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len ,,zákon o registri partnerov VS“) od 1. februára 2017.
2. Zákonom o registri partnerov VS je s účinnosťou od 1. februára 2017 novelizovaný zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len ,,zákon o príspevku z EŠIF“) tak, že v § 16 sa dopĺňa nový odsek 7, ktorý znie:

*,,Príspevok sa neposkytne žiadateľovi, ktorý má povinnosť zapisovať sa do registra partnerov verejného sektora62b) a ktorý nie je zapísaný v registri partnerov verejného sektora.62c)“*

Poznámka pod čiarou č. 62b znie: „*Zákon č. 315/2016 Z. z. o registri partnerov verejného sektora a o zmene a doplnení niektorých zákonov.“*

Poznámka pod čiarou č. 62c znie: „*§ 18 zákona č. 315/2016 Z. z.*“

2 Definovanie podmienky poskytnutia príspevku v pripravovaných výzvach a vyzvaniach

1. S ohľadom na charakter výzvy alebo vyzvania, resp. na oprávnených žiadateľov posúdi poskytovateľ v súlade s § 2 zákona o registri partnerov VS relevantnosť zapracovania podmienky poskytnutia príspevku týkajúcej sa zápisu do registra partnerov verejného sektora.
2. Vo vzťahu k ustanoveniu § 2 ods. 2 zákona o registri partnerov VS je potrebné, aby RO obozretne pristupoval v rámci pripravovaných výziev a vyzvaní k uplatňovaniu nižšie uvedenej podmienky poskytnutia príspevku. V prípade potenciálu prekročenia jednorazovo poskytnutých finančných prostriedkov prevyšujúcich sumu 100 000 eur[[1]](#footnote-1) alebo v úhrne prevyšujúcich sumu 250 0001 eur v kalendárnom roku, ak ide o opakujúce sa plnenie, v rámci predložených ŽoNFP, je potrebné zo strany RO nižšie uvedenú podmienku poskytnutia príspevku vo výzve stanoviť s odkazom na § 17 zákona o registri partnerov VS a osobitne na túto skutočnosť upozorniť žiadateľov v časti 2.1 výzvy (Oprávnenosť žiadateľa).
3. Relevantnú podmienku poskytnutia príspevku definuje poskytovateľ v súlade so štruktúrou uvedenou v kapitole 2.4.2 ods. 8 Systému riadenia EŠIF nasledovne:

|  |  |  |  |
| --- | --- | --- | --- |
| **Kategória podmienok poskytnutia príspevku** | **Znenie podmienky poskytnutia príspevku** | **Zadefinovanie možného spôsobu overenia a formy preukázania splnenia podmienky poskytnutia príspevku** | **Poznámka/Odporúčanie** |
| Oprávnenosť žiadateľa (partnera) | Podmienka, že žiadateľ (partner) je zapísaný v registri partnerov verejného sektora podľa osobitného predpisu[[2]](#footnote-2) | ITMS2014+ / Overenie splnenia podmienky v registri partnerov verejného sektora na webovom sídle Ministerstva spravodlivosti SR: <https://rpvs.gov.sk/rpvs/>  | Podmienka sa nevzťahuje na fyzické osoby a na právnické osoby v súlade s § 2 zákona o registri partnerov VS |

1. Podmienka poskytnutia príspevku týkajúca sa zapísania v registri partnerov verejného sektora je definovaná v rámci kategórie podmienok poskytnutia príspevku: *Oprávnenosť žiadateľa (oprávnenosť partnera, ak je to relevantné)*. Všetky ustanovenia Systému riadenia EŠIF týkajúce sa definovania podmienok poskytnutia príspevku sa vzťahujú rovnako aj na túto podmienku.

3 Definovanie podmienky poskytnutia príspevku vo vzťahu k vyhláseným výzvam a vyzvaniam

1. Nakoľko zákon o registri partnerov VS nedefinuje vo vzťahu k zmene zákona o príspevku z EŠIF prechodné ustanovenia, je potrebné zapracovať zákonnú požiadavku aj vo vzťahu k vyhláseným výzvam a vyzvaniam.
2. Zákon o príspevku z EŠIF v § 17 ods. 6 stanovuje možnosť poskytovateľa výzvu zmeniť, ak sa zmenou podstatným spôsobom nezmenia podmienky poskytnutia príspevku, pričom poskytovateľ tak môže spraviť do uzavretia výzvy. Poskytovateľ zároveň umožní žiadateľovi doplniť alebo zmeniť žiadosť podanú do termínu zmeny výzvy, ak ide o takú zmenu výzvy, ktorou môže byť skôr podaná žiadosť dotknutá; poskytovateľ písomne informuje žiadateľa a určí primeranú lehotu na doplnenie alebo zmenu žiadosti. V § 17 ods. 8 zákona o príspevku z EŠIF je uvedené, že Poskytovateľ výzvu zruší, ak dôjde k podstatnej zmene podmienok poskytnutia príspevku alebo ak z objektívnych dôvodov nie je možné financovať projekty na základe výzvy. V každej z uvedených možností je základným predpokladom k ďalšiemu konaniu poskytovateľa posúdenie charakteru zmien a zodpovedanie si otázky, či dochádza k podstatnej zmene podmienok poskytnutia príspevku. Vychádzajúc z osobitnej časti dôvodovej správy zákona o príspevku z EŠIF, úmyslom zákonodarcu v rámci zakotvenia možnosti zmeny výzvy vo všeobecnosti bolo priznať poskytovateľovi právo zmeny výzvy ako nevyhnutného regulačného nástroja, ktorým zabezpečuje, aby výzva umožnila transparentným spôsobom výber najkvalitnejších a najvhodnejších žiadostí.

Akékoľvek zmeny je preto potrebné posúdiť s ohľadom na ich podstatný charakter, pričom aj také zmeny, ktoré sú uvádzané ako príklady zásadných zmien môžu v odôvodnených a jasne preukázaných prípadoch znamenať nepodstatnú zmenu, ktorá nemá potenciál pôsobiť diskriminačne alebo zakladať nerovnaké zaobchádzanie. CKO zastáva názor, že zmena výzvy alebo vyzvania spočívajúca v doplnení podmienky poskytnutia príspevku v rozsahu a spôsobom, ako je to uvedené v kapitole 2 tohto metodického výkladu CKO vo vzťahu k výzvam alebo vyzvaniam, ktoré boli vyhlásené pred účinnosťou zákona o registri partnerov VS a k 1. februáru 2017 neboli uzavreté, je zapracovaním požiadaviek platnej právnej úpravy Slovenskej republiky, ktoré majú nulový potenciál pôsobiť diskriminačne alebo zakladať nerovnaké zaobchádzanie, a teda nepredstavuje podstatnú zmenu podmienok poskytnutia príspevku. Takáto zmena je v súlade s kapitolou 3.1.1.1 Systému riadenia EŠIF a poskytovateľ je oprávnený ju vykonať.

1. V prípade ak poskytovateľ identifikuje relevantnosť podmienky poskytnutia príspevku týkajúcej sa zápisu do registra partnerov verejného sektora vo vzťahu k výzvam alebo vyzvaniam, ktoré boli vyhlásené pred účinnosťou zákona o registri partnerov VS a k
1. februáru 2017 nie sú uzavreté, poskytovateľ vykoná zmenu výzvy alebo vyzvania v súlade s kapitolou 3.1.1.1 Systému riadenia EŠIF, resp., relevantnými ustanoveniami Systému riadenia EŠIF, prípadne dokumentov vydávaných na jeho základe týkajúcimi sa zmeny vyzvania a konkrétnym znením vyhlásenej výzvy alebo vyzvania a doplní podmienku poskytnutia príspevku v rozsahu a spôsobom, ako je to uvedené v kapitole 2 tohto metodického výkladu.
2. V prípade neuzavretých konaní o ŽoNFP v rámci výziev a vyzvaní podľa predchádzajúceho odseku je potrebné, aby RO overil novú podmienku poskytnutia príspevku. V prípade, ak RO pri overení zistí, že táto podmienka poskytnutia príspevku nie je splnená, je potrebné umožniť žiadateľovi klarifikáciu, pričom RO stanoví vo výzve na doplnenie lehotu nie kratšiu ako 20 pracovných dní. Z dôvodu, že podľa § 5 ods. 2 zákona o registri partnerov VS sa návrh na zápis podáva výlučne elektronickými prostriedkami do elektronickej schránky, odporúčame RO stanoviť dlhšiu lehotu s prihliadnutím na aktuálny počet vydaných občianskych preukazov s čipom a zriadených elektronických schránok.
3. S ohľadom na ustanovenie § 25 a § 16 ods. 2 zákona o registri partnerov VS, odporúča CKO predĺženie výzvy alebo vyzvania minimálne o 20 pracovných dní s cieľom zabezpečenia transparentného, objektívneho a nediskriminačného prístupu a možnosti registrácie všetkých potenciálnych žiadateľov v rámci výzvy alebo vyzvania, ktorí spĺňajú definíciu partnerov verejného sektora podľa § 2 zákona o registri partnerov VS alebo môžu prekročiť limit podľa § 2 ods. 2 zákona o registri partnerov VS. Z dôvodu, že podľa § 5 ods. 2 zákona o registri partnerov VS sa návrh na zápis podáva výlučne elektronickými prostriedkami do elektronickej schránky, odporúčame RO stanoviť dlhšiu lehotu s prihliadnutím na aktuálny počet vydaných občianskych preukazov s čipom a zriadených elektronických schránok.

4 Záverečné ustanovenia

1. Lehota na zapracovanie požiadaviek vyplývajúcich z tohto metodického výkladu je 30 pracovných dní od nadobudnutia jeho účinnosti. Uvedené nemá vplyv na povinnosť a zodpovednosť RO postupovať od 1. februára 2017 v súlade s účinnými ustanoveniami zákona o registri partnerov VS a v súlade s § 16 ods. 7 zákona o príspevku z EŠIF.
1. Uvedenou sumou sa rozumie výlučne NFP, t.j. zdroje EÚ, ŠR a pro-rata (ak relevantné); nejedná sa o vlastné zdroje žiadateľa/prijímateľa [↑](#footnote-ref-1)
2. Zákon č. 315/2016 Z. z. o registri partnerov verejného sektora a o zmene a doplnení niektorých zákonov [↑](#footnote-ref-2)